Så er det nu: Restaurant Alchemist har sat åbningsdato
Mad i byen / Mere om KBH
Skrevet den 20. juni 2019 kl 21:23 Af Rasmus Kramer Schou
Så er det nu – endelig.
De har næsten været mere forsinket end en metro, og budgettet er vist også blevet opjusteret et par gange – men nu er den god nok.
Restaurant Alchemist åbner torsdag 4. juli.
De har netop meldt ud på de sociale medier, at de efter 50.000 timers madlavning og 200 tons stål endelig er klar til at byde de første gæster indenfor i det, der nok bliver en af verdens vildeste restauranter.
40 arbejdsmænd har puklet det sidste lange stykke tid ude på Refshaleøen for at nå helt i mål med den nye Alchemist – og nu er døren altså til det kulinariske Narnia eller Nirvana altså på klem.